В деня на честването на стогодишнината от Битката при Лайпциг през 1913 година двете момчета, Ханс и Бруно се промъкват в дирижабъла, който да ги отведе в Лайпциг, носейки лавров венец за император Вилхелм II. Ханс е заловен и наказан, а Бруно заминава надалеч. Той предизвиква повреда в дирижабъла, който е принуден да се приземи аварийно далеч от Лайпциг. Въпреки това, Бруно се хвали на всеослушание за своето пътуване и срещата си с кайзера, за което получава похвали и подаръци. Този случай бележи тенденцията за бъдещето на двете момчета. Докато трудолюбивият Ханс трябва да се бори за всичко в живота си, безгрижният Бруно постига всичко благодарение на късмета си, без дори да се затормозява.